Jeugliga-leier swaai mantel na die bewind | Maroela Media
Oudpres. Jacob Zuma by Collen Maine. Foto: ANA
Maine het die afgelope naweek by die vergadering van die ANC se nasionale uitvoerende komitee (NUK) in Centurion gesê enige ANC-lid wat Ramaphosa se aanstelling van Pravin Gordhan as minister van openbare ondernemings in die openbaar of oor sosiale media kritiseer, tree ongedissiplineerd op en moet in die bek geruk word.
Dit volg nadat die burgemeester van die Ekurhuleni-metro aan die Oos-Rand, Mzwandile Masina, en die voormalige ANC-hoofsweep, Tony Yengeni, vir Ramaphosa gekritiseer het, en sy aanstelling van Gordhan bestempel het as 'n ondermyning van die Openbare Beskermer, adv. Busisiwe Mkhwebane.
Mkhwebane het tien dae gelede bevind Gordhan het onbehoorlik opgetree toe hy die vroeë aftrede van Ivan Pillay as adjunkkommissaris van die Suid-Afrikaanse Inkomstediens goedgekeur het.
Maine se mantel-na-die-bewind-draaiery kom aan die einde van sy termyn as leier van die ANC-jeugliga.
Dit was 'n termyn waarin hy hom dikwels kritiek op die hals gehaal het dat hy onbeskikbaar was, nie sy take uitgevoer het nie en hopeloos te naby aan die omstrede Gupta-familie beweeg het.
Hy is egter nou ingesweer as parlementslid wat kennelik 'n nuwe fase in sy politieke loopbaan verteenwoordig.
Die ANC se sekretaris-generaal, Ace Magashule, het gesê Masina se uitlatings sal by die NUK-vergadering hanteer word. Magashule is self in die pekel oor sy louwarm steun aan Ramaphosa tydens die verkiesingsveldtog, asook die hegte bande wat daar tussen hom en Zuma-gesinde ondermyners van Ramaphosa bestaan.
Hy is onbevoeg maar kry bevordering na parlement. Maar net nog 'n bewys dat politiek oneerlik is en net die verkose "leiers" wat score. Die publiek delf aanhoudend maar net die onderspit.
Verander van klere maar…
Hy besef aan watter kant sy brood gebotter én gejam is!
Wat het julle verwag. Dit vat geld om daai lyf te onderhou.
Jip, Malema het gesê dat hy sal moor vir Zuma. Ons politiek gaan nie oor partye of jou assosiasie daarvan nie, maar eerder wie ondersteun jy? Die wat die meerste bied natuurlik.